**VOĆE I POVRĆE RUSKA FEDERACIJA**

(Tarifni brojevi: 0701, 0702, 0703, 0704, 0705, 0706, 0707, 0708, 0710, 0711, 0712, 0713, 0714, 0801, 0802, 0803, 0804, 0805, 0806, 0807, 0808, 0810, 0811, 0812, 0813, 0814)

Od 2012. godine za izvoz robe srpskog preferencijalnog porekla u RF, Uprava carina izdaje isključivo obrazac sertifikata FORM CT – 2 (*Za znos do 5.000,00 dolara nije potrebno podnošenje sertifikata, već se podnosi Deklaracija o poreklu robe*).

Da bi se overio sertifikat FORM CT – 2 prilikom izvoza voća i povrća za Rusku Federaciju, potrebno je pripremiti sledeću dokumentaciju:

**Proizvođači voća i povrća** (fizička lica, pravna lica, preduzetnici) **moraju da**:

1. Vode Knjigu tretiranja bilja za fizičko lice – *Prilog 1*;
2. Vode Knjigu tretiranja bilja za preduzetnika – *Prilog 2*;
3. Vode Knjigu tretiranja bilja za pravno lice – *Prilog 3*;
4. Dostave podatke iz evidencije o primenjenim sredstvima za zaštitu bilja – *Prilog 4*.

**Skladištari voća i povrća moraju da:**

1. U toku skladištenja vode Knjigu tretiranja bilja – *Prilog 1*, *Prilog 2* i *Prilog 3*;
2. Primaju i/ili otkupljuju voće i povrće samo ako pošiljku prati dokument - Podaci iz evidencije o primenjenim sredstvima za zaštitu bilja – *Prilog 4*;
3. Izvoznicima voća i povrća dostave kopije:
	1. Podatke iz evidencije o primenjenim sredstvima za zaštitu bilja od proizvođača od koga je primio i/ili otkupio voće i povrće – *Prilog 4*;
	2. Podatke iz evidencije o primenjenim sredstvima za zaštitu bilja u toku skladištenja – *Prilog 4*.

**Izvoznici moraju da pripreme sledeću dokumentaciju:**

1. **Ugovori**, ako postoje, sa stranim partnerima i domaćim dobavljačima;
2. **Dokumenta o proizvodnji, nabavci i/ili otkupu voća i povrća** (dokazi o proizvodnji; izjave dobavljača; fakture; otpremnice; otkupni listovi; spisak lica od kojih je otkupljeno; dokumentacija o vlasništvu/zakupu hladnjače; overenu otpremnicu ukoliko je roba prethodno bila u hladnjači; dokumenta iz Registra poljoprivrednih gazdinstava koja su u nadležnosti uprave za trezor: Potvrda o aktivnom statusu proizvođača i Izvod o strukturi biljne proizvodnje).

Izvoznici primaju i/ili otkupljuju voće i povrće za izvoz u RF samo ako pošiljku prati dokument:

* 1. Podaci iz evidencije o primenjenim sredstvima za zaštitu bilja proizvođača voća i povrća od koga je primio i/ili otkupio voće i povrće  – *Prilog 4*;
	2. Podaci iz evidencije o primenjenim sredstiva za zaštitu bilja u toku  skladištenja – *Prilog 4*.
	3. Deklaracija o bezbednosti prehrambenih proizvoda biljnog porekla koji se isporučuju u Rusku Federaciju u skladu sa zakonodavstvom RF – *Prilog 5*;
	4. Fitosanitarni sertifikat (procedura sertifikata u nastavku)
		1. Izvoznik podnosi pisani zahtev fitosanitarni sertifikat tako što na propisanom obrascu podnosi zahtev za fitosarni pregled pošiljke bilja (*Prilog 6*) nadležnom ministarstvu ili poljoprivrednoj stručnoj službi (ovlašćenoj od strane ministarstva).
		2. Dokumentacija potrebna za izdavanje sertifikata. Uz zahtev se prilaže:
* Podaci iz evidencije o primenjenim sredstvima za zaštitu bilja – *Prilog 4*;
* Deklaracija o bezbednosti prehrambenih proizvoda biljnog porekla koji se isporučuju u Rusku Federaciju u skladu sa zakonodavstvom RF – Prilog 5;
* Faktura;
* Ostala potrebna dokumenta.
	+ 1. Zdravstveni pregled pošiljke koji vrši nadležna poljoprivredna služba, a obuhvata:
* Pregled prevoznog sredstva;
* Pregled ambalaže ;
* Pregled bilja vrši se na mestu utovara i/ili grtaničnom prelazu (vizuelni pregled, sumnjivo bilje se pregleda detaljno putem odgovarajućih instrumenata)

Nakon što se utvrdi da pošiljka voća i povrća nije zaražena, odnosno da ispunjava propisane fitosanitarne uslove, izdaje se fitosanitarni sertifikat.

1. **Ostala dokumenta** (Tovarni list, polisa osiguranja, paking lista, transportne isprave, kamionski tovarni list (cmr), železnički tovarni list (cim), avionski tovarni list (awb),  brodska teretnica...)

|  |
| --- |
|  |
|  |  |  |